“The Roundup” Atas Kutipan “Avengers: Age Of Ultron” Di Korea Selatan, Melangkaui 11 Juta Penonton
Filem terbaru Ma Dong Seok, The Roundup, mendapat sambutan luarbiasa di Korea Selatan. Kurang seminggu selepas ia menjadi filem Korea ke-20 dalam sejarah yang melepasi 10 juta penonton, filem aksi terbaru yang dibintangi Ma Dong Seok dan Son Suk Ku berjaya melepasi satu lagi pencapaian yang mengagumkan.  Menurut Majlis Filem Korea, setakat 17 Jun, The Roundup telah merekodkan sejumlah 11,027,835 penonton wayang—bermakna filem itu mengambil masa hanya sebulan sejak tayangannya pada 18 Mei untuk mencecah angka 11 juta. The Roundup kini merupakan filem pertama sejak Extreme Job (2019) —yang memegang rekod kutipan filem tertinggi dalam sejarah box office Korea—yang melepasi 11 juta penonton wayang (dan hanya filem Korea ke-18 pernah mencapai kejayaan tersebut). Termasuk filem antarabangsa, The Roundup telah menjadi filem ke-24 paling laris pernah dikeluarkan di Korea Selatan, mengatasi filem blockbuster Hollywood tahun 2015 Avengers: Age of Ultron (yang menamatkan tayangannya di Korea dengan jumlah akhir sebanyak 10,494,499 penonton filem ). Selain itu, berdasarkan tiket prajualan untuk 18 Jun, The Roundup sudah berada di landasan yang tepat untuk memintas Silmido, filem ke-23 terlaris dalam sejarah box office Korea, sebelum hari tayangannya tamat. The Roundup kini sedang ditayangkan di pawagam tempatan.